CELEX: 42012X0107(07)
Language: ro
Date: 2012-01-07 00:00:00
Title: Modificările din 2010 aduse Regulamentului nr. 91 al Comisiei Economice pentru Europa a Organizației Națiunilor Unite (CEE-ONU) – Dispoziții uniforme privind omologarea lămpilor de poziție laterale ale autovehiculelor și remorcilor acestora

7.1.2012   
            
            
               RO
            
            
               Jurnalul Oficial al Uniunii Europene
            
            
               L 4/27
            
         Numai textele originale CEE-ONU au efect juridic în temeiul dreptului public internațional. Statutul și data intrării în vigoare ale prezentului regulament trebuie verificate în ultima versiune a documentului de situație CEE-ONU TRANS/WP.29/343, disponibil la:
   http://www.unece.org/trans/main/wp29/wp29wgs/wp29gen/wp29fdocstts.html
   Modificările din 2010 aduse Regulamentului nr. 91 al Comisiei Economice pentru Europa a Organizației Națiunilor Unite (CEE-ONU) – Dispoziții uniforme privind omologarea lămpilor de poziție laterale ale autovehiculelor și remorcilor acestora
   Modificări ale Regulamentului nr. 91, publicat în JO L 164, 30.6.2010, p. 69.
   Cuprinzând:
   Suplimentul 12 la versiunea originală a regulamentului — Data intrării în vigoare: 9 decembrie 2010.
   Suplimentul 13 la versiunea originală a regulamentului — Data intrării în vigoare: 23 iunie 2011.
   
      Modificări ale cuprinsului
   
   Cuprinsul se modifică după cum urmează:
   
      „[…]
      ANEXE
      
                  Anexa 1 —
               
               Unghiuri minime pentru repartiția spațială a luminii
            
                  Anexa 2 —
               
               Comunicare privind acordarea, refuzul, extinderea ori retragerea omologării sau încetarea definitivă a producției unui tip de lampă de poziție laterală având marca SM1/SM2
            
                  Anexa 3 —
               
               Exemple de mărci de omologare
            
                  Anexa 4 —
               
               Măsurători fotometrice
            
                  Anexa 5 —
               
               Cerințe minime pentru procedurile de control al conformității producției
            
                  Anexa 6 —
               
               Prescripții minime privind eșantionarea efectuată de un inspector”
            
   
      Modificări ale textului principal al regulamentului
   
   Se introduce un nou punct, 6.3.3, cu următorul text:
   
               „6.3.3
            
            
               Un modul de sursă de lumină este proiectat în așa fel încât indiferent de utilizarea uneia sau mai multor scule, el nu este mecanic interschimbabil cu nicio altă sursă de lumină omologată înlocuibilă.”
            
         Punctul 8 se va citi:
   
      „8.   CULOAREA LUMINII EMISE
      
      Culoarea luminii emise în interiorul câmpului grilei de repartiție a luminii definite la punctul 2. din anexa 4 este galben-auto. Cu toate acestea, ea poate fi roșie dacă cea mai din spate lampă de poziție laterală este grupată sau combinată sau încorporată reciproc cu lampa de poziție spate, cu lampa de gabarit spate, cu lampa de ceață spate, cu lampa de stop sau dacă este grupată sau are o parte a suprafeței emițătoare de lumină comună cu catadioptrul spate. Pentru verificarea acestor caracteristici colorimetrice se aplică procedura de încercare descrisă la punctul 9 din prezentul regulament. În afara acestui câmp, nu se observă nicio variație pronunțată de culoare.
      Cu toate acestea, pentru lămpile echipate cu surse de lumină care nu se înlocuiesc (lămpi cu incandescență și altele), trebuie verificate caracteristicile colorimetrice, sursele de lumină fiind prezente în lămpi, în conformitate cu subpunctele relevante de la punctul 9.1. din prezentul regulament.”
   
   Se elimină punctele 8.1 și 8.2.
   Punctele 9-9.3 se vor citi:
   
      „9.   PROCEDURA DE ÎNCERCARE
      
      
                  9.1.
               
               
                  Toate măsurătorile fotometrice și colorimetrice se efectuează:
                  
                              9.1.1.
                           
                           
                              în cazul unei lămpi cu sursă de lumină înlocuibilă, în cazul în care nu este alimentată de un mecanism de reglare electronică a sursei de lumină, cu o lampă cu incandescență standard albă sau colorată din categoria prescrisă pentru echipament, având tensiunea necesară pentru a produce fluxul luminos de referință pentru categoria respectivă de lămpi cu incandescență;
                           
                        
                              9.1.2.
                           
                           
                              în cazul unei lămpi echipate cu surse de lumină neînlocuibile (lămpi cu incandescență și altele), la 6,75 V, 13,5 V sau, respectiv, 28,0 V;
                           
                        
                              9.1.3.
                           
                           
                              în cazul unui sistem care utilizează un mecanism de reglare electronică a sursei de lumină, care face parte din lampă (1), prin aplicarea la bornele de intrare ale lămpii a tensiunii declarate de producător sau, în cazul în care nu este indicată, a unei tensiuni de 6,75 V, 13,5 V sau, respectiv, 28,0 V;
                           
                        
                              9.1.4.
                           
                           
                              în cazul unui sistem care utilizează un mecanism de reglare electronică a sursei de lumină care nu face parte din lampă, prin aplicarea la bornele de intrare ale lămpii a tensiunii declarate de către producător.
                           
                        
            
                  9.2.
               
               
                  Laboratorul de încercare solicită producătorului dispozitivul de control al intensității luminoase a sursei necesar pentru alimentarea sursei de lumină și a funcțiilor aplicabile.
               
            
                  9.3.
               
               
                  Tensiunea care urmează a fi aplicată lămpii se notează în fișa de comunicare din anexa 2 la prezentul regulament.
               
            
   Se introduce un nou punct, 9.4, cu următorul text:
   
      
                  „9.4.
               
               
                  Limitele suprafeței aparente în direcția axei de referință a unui echipament de semnalizare luminoasă trebuie determinate.”
               
            
   Punctul 11.2 se va citi:
   
      
                  „11.2.
               
               
                  Trebuie îndeplinite cerințele minime privind procedurile de control al conformității producției prevăzute în anexa 5 la prezentul regulament.”
               
            
   Punctul 11.3 se va citi:
   
      
                  „11.3.
               
               
                  Trebuie îndeplinite cerințele minime privind eșantionarea efectuată de un inspector prevăzute în anexa 6 la prezentul regulament.”
               
            
   
      Modificări aduse anexelor
   
   Rubrica 9 din anexa 2 se va citi:
   
      
                  „9.
               
               
                  Descriere sumară (3):
                  […]
                  Condițiile geometrice ale instalării și variațiile conexe (dacă există):
                  Aplicarea unui mecanism de reglare electronică a sursei de lumină/a unui variator al intensității luminoase:
                  
                              (a)
                           
                           
                              făcând parte din lampă: (da/nu/nu este cazul) (2)
                           
                        
                              (b)
                           
                           
                              nefăcând parte din lampă: (da/nu/nu este cazul) (2)
                           
                        Tensiune (tensiuni) de intrare transmisă (transmise) printr-un mecanism de reglare electronică a sursei de lumină/un variator al intensității luminoase:
                  Producătorul și numărul de identificare a mecanismului de reglare electronică a sursei de lumină/a variatorului intensității luminoase (atunci când mecanismul de reglare electronică a sursei de lumină face parte din lampă, dar nu este inclus în corpul acesteia):”
               
            
   Titlul anexei 3 se va citi:
   
      „EXEMPLE DE MĂRCI DE OMOLOGARE”
   
   Punctul 3.1 din anexa 4 se va citi:
   
      „3.1.   În cazul surselor de lumină neînlocuibile (lămpi cu filament și altele):
      cu sursele de lumină prezente în lampă, în conformitate cu subpunctul corespunzător de la punctul 9.1 din prezentul regulament.”
   
   Anexa 5 se elimină.
   Anexa 6 (fosta) se renumerotează anexa 5.
   Punctul 2.5 din anexa 5 (nouă) se va citi:
   
      „2.5.   Criterii de acceptabilitate
      Producătorul este responsabil de .. […]
      Criteriile de acceptabilitate trebuie să fie stabilite astfel încât, la un grad de încredere de 95 %, probabilitatea minimă de a trece cu succes o verificare prin sondaj, în conformitate cu anexa 6 (prima eșantionare), să fie de 0,95.”
   
   Anexa 7 (fosta) se renumerotează anexa 6.
   
      (1)  În sensul prezentului regulament, prin „care face parte din lampă” se înțelege a fi inclus din punct de vedere fizic în corpul lămpii sau a fi extern, separat sau nu, dar furnizat de producătorul lămpii ca parte a sistemului lămpii. Condițiile de funcționare și instalare ale acestor sisteme suplimentare vor fi precizate prin dispoziții speciale.”